**หมวดที่ ๗ การประกันคุณภาพหลักสูตร**

**๑.**  **การกำกับมาตรฐาน**

คณะแพทยศาสตร์ศิริราชพยาบาลกำหนดการกำกับมาตรฐานคุณภาพการศึกษาด้วยเกณฑ์การดำเนินการที่เป็นเลิศด้านการศึกษา (Criteria for Educational Performance Excellence หรือ EdPEx) และการประกันคุณภาพระดับหลักสูตรตามเกณฑ์ของเครือข่ายมหาวิทยาลัยกลุ่มประเทศอาเซียน (ASEAN University Network Quality Assurance Criteria at Program Level) และการบริหารจัดการหลักสูตรดำเนินการตามประกาศกระทรวง ศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. ๒๕๕๘ และมาตรฐานคุณวุฒิระดับปริญญาตรี สาขาการแพทย์แผนไทยประยุกต์

คณะแพทยศาสตร์ศิริราชพยาบาลมอบหมายให้รองคณบดีฝ่ายการศึกษาก่อนปริญญาทำหน้าที่กำกับดูแลการบริหารหลักสูตรในภาพรวมผ่านทางคณะกรรมการหลักสูตรวิทยาศาสตร์สุขภาพ ซึ่งมีการจัดประชุมเป็นประจำทุก
๒ เดือน สถานการแพทย์แผนไทยประยุกต์จัดให้มีคณะกรรมการบริหารหลักสูตรทำหน้าที่บริหารหลักสูตร ติดตามประเมินผลการดำเนินการเป็นประจำทุกปี และพิจารณาปรับปรุงแก้ไขการดำเนินการหรือพัฒนาหลักสูตร

**๒. บัณฑิต**

หลักสูตรมีการติดตามคุณภาพของบัณฑิตตามมาตรฐานผลการเรียนรู้ หรือ ผลการเรียนรู้ที่คาดหวังของหลักสูตร โดยพิจารณาจากข้อมูลผลลัพธ์การเรียนรู้ ผลการสอบประมวลความรอบรู้ ผลการสอบเพื่อเป็นสมาชิกและขึ้นทะเบียนรับใบอนุญาตเป็นผู้ประกอบวิชาชีพการแพทย์แผนไทยประยุกต์ และการมีงานทำ นอกจากนั้นยังติดตามความต้องการของตลาดแรงงานและสังคม ทั้งจำนวนและคุณภาพจากข้อมูลของกรมพัฒนาการแพทย์แผนไทยและการแพทย์ทางเลือก กระทรวงสาธารณสุข และจากการประชุมระดับชาติ เช่น การประชุมสมัชชาสุขภาพแห่งชาติ การประชุมวิชาการประจำปี

คณะแพทยศาสตร์ศิริราชพยาบาลทำการสำรวจความพึงพอใจและความคาดหวังของผู้ใช้บัณฑิตเป็นประจำทุกปี และแจ้งผลการสำรวจให้กับคณะกรรมการบริหารหลักสูตรได้รับทราบเพื่อเป็นข้อมูลสำหรับการปรับปรุงพัฒนาหลักสูตรและการจัดการเรียนการสอน หลักสูตรกำหนดว่าผู้ใช้บัณฑิตจะต้องมีคะแนนความพึงพอใจมากกว่า ๓.๕ (จากระดับ ๕)

**๓. นักศึกษา**

หลักสูตรให้ความสำคัญกับการรับนักศึกษาเข้าศึกษาในหลักสูตร การส่งเสริมพัฒนานักศึกษา และผลลัพธ์ที่เกิดขึ้นกับนักศึกษา

๓.๑ หลักสูตรกำหนดคุณสมบัติของนักศึกษาในการคัดเลือกจากผลคะแนนการสอบ (คะแนน O-Net, GAT และ PAT) เพื่อแสดงความพร้อมด้านปัญญา การตรวจร่างกายและสอบสัมภาษณ์เพื่อประเมินความพร้อมทางสุขภาพกายและจิต

๓.๒ หลักสูตรส่งเสริมพัฒนานักศึกษา

(๑) กำหนดให้การจัดประสบการณ์การเรียนรู้ด้วยกิจกรรมที่สามารถให้เกิดการเรียนรู้และพัฒนาศักยภาพที่จำเป็นให้กับนักศึกษา โดยเน้นทักษะแห่งศตวรรษที่ ๒๑

(๒) มีระบบสนับสนุนและการให้คำแนะนำนักศึกษา คณะแพทยศาสตร์ศิริราชพยาบาลแต่งตั้งอาจารย์ที่ปรึกษาทางวิชาการให้แก่นักศึกษาทุกคน โดยอาจารย์จะแจ้งวันและเวลาที่นักศึกษาจะขอรับคำปรึกษาไว้หรือผ่านช่องทางอื่น ๆ ที่เหมาะสม เพื่อให้นักศึกษาที่มีปัญหาในการเรียนหรือปัญหาอื่น ๆ สามารถขอรับคำปรึกษาจากอาจารย์ที่ปรึกษาทางวิชาการได้

(๓) มีระบบการอุทธรณ์ของนักศึกษา นักศึกษาที่ต้องการอุทธรณ์หรือมีเรื่องร้องเรียนทั้งเรื่องทั่วไปหรือผลการประเมิน สามารถติดต่ออาจารย์ที่ปรึกษา อาจารย์ที่ทำหน้าที่ดูแลการจัดการเรียนการสอนรายวิชานั้น ๆ

๓.๓ หลักสูตรมีการติดตามข้อมูลที่แสดงผลลัพธ์ที่เกิดขึ้นกับนักศึกษา ได้แก่ อัตราการคงอยู่ของนักศึกษา อัตราการสำเร็จการศึกษา ความพึงพอใจต่อหลักสูตร

**๔. อาจารย์**

หลักสูตรให้ความสำคัญกับคุณภาพของอาจารย์ จึงมีนโยบายและแผนระยะยาวในการรับอาจารย์ใหม่ การแต่งตั้งอาจารย์ประจำหลักสูตร การมีส่วนร่วมของอาจาร์ในการวางแผน การติดตามและทบทวนหลักสูตร การบริหาร การส่งเสริมและการพัฒนาอาจารย์

**๔.๑** **การรับอาจารย์ใหม่**

มีการคัดเลือกอาจารย์แพทย์แผนไทยประยุกต์ใหม่ตามระเบียบและหลักเกณฑ์ของมหาวิทยาลัย ยกเว้นในส่วนที่กำหนดให้บุคคลที่จะบรรจุเป็นอาจารย์จะต้องมีคุณวุฒิการศึกษาระดับปริญญาโทขึ้นไปในสาขาการ แพทย์แผนไทยประยุกต์หรือสาขาวิชาที่เกี่ยวข้องนั้น เนื่องจากเป็นสาขาใหม่ ในช่วงแรกยังไม่มีการจัดการเรียนการสอนระดับบัณฑิตศึกษาในสาขาการแพทย์แผนไทยประยุกต์

**๔.๒** **การแต่งตั้งคณาจารย์พิเศษ**

สถานการแพทย์แผนไทยประยุกต์ได้กำหนดนโยบายการแต่งตั้งอาจารย์พิเศษไว้ดังนี้

(๑) ไม่มีอาจารย์แพทย์แผนไทยประยุกต์ประจำ หรืออาจารย์อื่นในสังกัดมหาวิทยาลัยมหิดล ที่มีความรู้และหรือประสบการณ์ตรงกับการสอนหัวข้อนั้น

(๒) เป็นการสอนหัวข้อที่ต้องการให้นักศึกษามีโอกาสได้เรียนรู้เพื่อเพิ่มเติมประสบการณ์ให้มีความหลากหลายมากขึ้น

(๓) เป็นการฝึกประสบการณ์วิชาชีพในสถานพยาบาลนอกเขตกรุงเทพมหานครซึ่งจำเป็นต้องมีอาจารย์พิเศษที่ปฏิบัติงานประจำอยู่ในสถานพยาบาลแห่งนั้นร่วมทำหน้าที่กำกับดูแลการปฏิบัติงานของนักศึกษา

สำหรับการอนุมัติแต่งตั้งคณาจารย์พิเศษจัดทำโดยการเสนอขอต่อมหาวิทยาลัย

**๔.๓ การมีส่วนร่วมของคณาจารย์ในการวางแผน การติดตามและทบทวนหลักสูตร**

คณาจารย์ผู้รับผิดชอบกลุ่มวิชาหรือวิชาจะประชุมร่วมกับอาจารย์ผู้สอนเป็นประจำทุกปี เพื่อประเมินการจัดการเรียนการสอน และเพื่อกำหนดประเด็นที่ต้องปรับปรุงแก้ไขสำหรับการสอนในปีการศึกษาต่อไปหรือประเด็นที่ต้องจัดให้มีการทบทวนหลักสูตร

**๔.๔ การบริหาร การส่งเสริม และการพัฒนาอาจารย์** (ดูหมวดที่ ๖ การพัฒนาอาจารย์)

**๕.** **หลักสูตร การเรียนการสอน การประเมินผู้เรียน**

สถานการแพทย์แผนไทยประยุกต์ให้ความสำคัญกับกระบวนการออกแบบหลักสูตรเพื่อให้ตอบสนองต่อความต้องการของผู้มีส่วนได้ส่วนเสียและกำหนดเป็นมาตรฐานผลการเรียนรู้หรือผลการเรียนรู้ที่คาดหวังซึ่งสอดคล้องกับวิสัยทัศน์และพันธกิจของมหาวิทยาลัยและคณะ มีกระบวนการกำหนดสาระสำคัญของหลักสูตรด้วยการวิเคราะห์งาน (task analysis) ซึ่งแสดงความเชื่อมโยงกับผลการเรียนรู้ที่คาดหวัง มีกระบวนการทบทวนและปรับปรุงหลักสูตรให้ทันสมัยเมื่อครบวงรอบการศึกษา หรือไม่เกิน ๕ ปี

หลักสูตรให้ความสำคัญกับอาจารย์ผู้สอนในรายวิชา โดยคำนึงความรู้ความสามารถและประสบการณ์ในวิชาที่สอน ความสามารถในการออกแบบการสอนที่ส่งเสริมให้เกิดผลการเรียนรู้ที่คาดหวัง และมีศักยภาพในการพัฒนาทักษะให้กับนักศึกษา

หลักสูตรกำหนดให้มีการประเมินผู้เรียนด้วยจุดมุ่งหมาย ๓ ประการ คือ การประเมินผลการเรียนรู้ของนักศึกษาที่แสดงผลลัพธ์การเรียนรู้ที่คาดหวังของหลักสูตร การประเมินเพื่อนำไปสู่การพัฒนาวิธีการเรียนรู้ของตัวนักศึกษาเอง และการประเมินเพื่อเป็นข้อมูลปรับปรุงการเรียนการสอน

**๖**. **บุคลากรและสิ่งสนับสนุนการเรียนการสอน**

คณะแพทยศาสตร์ศิริราชพยาบาลมีการบริหารบุคลากรและทรัพยากรการเรียนการสอนดังนี้

**๖.๑** **การบริหารบุคลากรสนับสนุนการเรียนการสอน**

(๑) **การกำหนดคุณสมบัติเฉพาะสำหรับตำแหน่ง** บุคลากรสายสนับสนุนที่ทำหน้าที่บริหารจัดการควรมีความรู้อย่างต่ำปริญญาตรี มีความรู้หรือประสบการณ์ด้านการบริหารจัดการและการใช้เทคโนโลยีสารสนเทศ

(๒) **การเพิ่มทักษะความรู้เพื่อการปฏิบัติงาน** บุคลากรสายสนับสนุนต้องได้รับการอบรมให้มีความรู้ความเข้าใจเบื้องต้นเกี่ยวกับโครงสร้างหลักสูตร การบริหารหลักสูตร การจัดเตรียมความพร้อมและการสนับสนุนงานการจัดการเรียนการสอนและการประเมินผล ภายใน ๑ ปีหลังจากได้รับการบรรจุแต่งตั้ง

**๖.๒ การบริหารงบประมาณ**

คณะแพทยศาสตร์ศิริราชพยาบาลจัดสรรงบประมาณประจำปีทั้งงบประมาณแผ่นดินและเงินรายได้เพื่อใช้ในการดำเนินการจัดการเรียนการสอนทั้งในส่วนรายวิชาที่อยู่ในความรับผิดชอบของภาควิชา/หน่วยงานต่าง ๆ และที่อยู่ในความรับผิดชอบโดยตรงของสถานการแพทย์แผนไทยประยุกต์

**๖.๓ ทรัพยากรการเรียนการสอนที่มีอยู่เดิม**

วิทยาเขตศาลายาซึ่งรับผิดชอบจัดการเรียนการสอนในชั้นปีที่ ๑ มีห้องเรียน ห้องปฏิบัติการ และสำนัก หอสมุดซึ่งมีพื้นที่เพียงพอสำหรับการจัดการเรียนการสอนรายวิชาต่าง ๆ ในหมวดวิชาศึกษาทั่วไปและรายวิชาพื้นฐานวิชาชีพ / วิชาเฉพาะ

สำหรับการจัดการเรียนการสอนในชั้นปีที่ ๒-๔ คณะแพทยศาสตร์ศิริราชพยาบาลมีความพร้อมในการจัดการเรียนการสอน ดังนี้

(๑) ห้องเรียน ห้องปฏิบัติการ ห้องฝึกทักษะทางคลินิก สำหรับการจัดการเรียนการสอนรายวิชาพื้นฐานวิชาชีพและวิชาชีพ

(๒) คลินิกอายุรเวท แพทย์แผนไทยประยุกต์ ซึ่งให้บริการทั้งผู้ป่วยนอก และผู้ป่วยในบางหอของโรงพยาบาลศิริราช สำหรับการศึกษาและฝึกปฏิบัติการให้บริการตรวจรักษาด้วยศาสตร์การแพทย์แผนไทยประยุกต์

(๓) หน่วยผลิตยาและผลิตภัณฑ์จากสมุนไพร ซึ่งมีเครื่องมือและอุปกรณ์พร้อมสำหรับการศึกษาและฝึกปฏิบัติงานด้านการผลิตยาและผลิตภัณฑ์จากสมุนไพรรูปแบบต่าง ๆ

(๔) เครื่องมือและอุปกรณ์เพียงพอสำหรับการจัดการเรียนการสอน เช่น อุปกรณ์โสตทัศน์ กล้องจุลทรรศน์ คอมพิวเตอร์

(๕) หอสมุดคณะแพทยศาสตร์ศิริราชพยาบาลซึ่งมีตำราทางการแพทย์และฐานข้อมูลสำหรับการสืบค้นความรู้ทางการแพทย์ และสถานการแพทย์แผนไทยประยุกต์มีห้องสมุดซึ่งมีตำราเฉพาะทางด้านการแพทย์แผนไทยสำหรับการศึกษาค้นคว้าของนักศึกษา

**๖.๔ การจัดหาทรัพยากรการเรียนการสอนเพิ่มเติม**

คณะแพทยศาสตร์ศิริราชพยาบาลจัดสรรงบประมาณประจำปีจากเงินรายได้ จำนวน ๑๐๐,๐๐๐.๐๐ บาทเพื่อให้ภาควิชา / สถานใช้ซื้อหนังสือและตำราเพิ่มเติมจากที่จัดซื้อไว้ในหอสมุดคณะแพทยศาสตร์ศิริราชพยาบาล และให้จัดตั้งงบประมาณเมื่อมีความจำเป็นจะต้องจัดหาทรัพยากรอื่นเพิ่มเติม

**๖.๕ การประเมินความเพียงพอของทรัพยากร**

บุคลากรของสำนักหอสมุดจะทำหน้าที่ประเมินการใช้ ความเพียงพอ ของทรัพยากรในด้านตำราและสื่อต่างๆ รวมทั้งความพึงพอใจของผู้รับบริการ

สถานการแพทย์แผนไทยประยุกต์ประเมินความเพียงพอของทรัพยากรต่าง ๆ ที่จัดไว้ โดยการตรวจ สอบอัตราการขอใช้ทรัพยากร ข้อร้องเรียน และสอบถามความต้องการและความพึงพอใจของนักศึกษาและอาจารย์ผู้สอน

**๗.**  **ตัวบ่งชี้ผลการดำเนินงาน (key performance indicators**

หลักสูตรกำหนด **ตัวบ่งชี้ผลการดำเนินงาน (key performance indicators)** เพื่อใช้ในการติดตาม ประเมิน และรายงานคุณภาพของหลักสูตรประจำปี ที่ระบุไว้ในหมวด ๑–๖ และสอดคล้องกับตัวชี้วัดการประกันคุณภาพภายในและการประเมินคุณภาพภายนอกมีดังนี้

|  | **ลำดับ** | **ตัวบ่งชี้ผลการดำเนินงาน** | **เป้าหมาย** | **สอดคล้องกับ****การประกันคุณภาพ** | **ปีการศึกษา** |
| --- | --- | --- | --- | --- | --- |
|  | **๒๕๕๙** | **๒๕๖๐** | **๒๕๖๑** | **๒๕๖๒** | **๒๕๖๓** |
|  | **ภายใน** | **ภายนอก** |
|  | ๑ | อาจารย์ประจำหลักสูตรอย่างน้อยร้อยละ ๘๐ มีส่วนร่วมในการวางแผน ติดตาม และทบทวนการดำเนินงานของหลักสูตร | > ร้อยละ ๘๐ |  |  |  |  |  |  |  |
|  | ๒ | มีรายละเอียดของหลักสูตรครอบคลุมหัวข้อตามแบบ มคอ. ๒ ที่สอดคล้องกับกรอบมาตรฐานคุณวุฒิระดับปริญญาตรี สาขาการแพทย์แผนไทยประยุกต์ | มี |  |  |  |  |  |  |  |
|  | ๓ | มีรายละเอียดของรายวิชาและรายละเอียดของประสบการณ์ภาคสนามให้ครอบคลุมหัวข้อตามแบบ มคอ. ๓ และ มคอ. ๔ ครบทุกรายวิชา ก่อนเปิดสอนในแต่ละภาคการศึกษา | ร้อยละ ๑๐๐ |  |  |  |  |  |  |  |
|  | ๔ | จัดทำรายงานผลการดำเนินการของรายวิชา และรายงานผลการดำเนินการของประสบ-การณ์ภาคสนามมีรายละเอียดครอบคลุมหัวข้อตามแบบ มคอ. ๕ และ มคอ. ๖ ครบทุกรายวิชา ภายใน ๓๐ วันหลังสิ้นสุดภาคการศึกษาที่เปิดสอน | ร้อยละ ๑๐๐ |  |  |  |  |  |  |  |
|  | ๕ | จัดทำรายงานผลการดำเนินการของหลักสูตรมีรายละเอียดครอบคลุมหัวข้อตามแบบ มคอ. ๗ ภายใน ๖๐ วันหลังสิ้นสุดปีการศึกษา | ร้อยละ ๑๐๐ |  |  |  |  |  |  |  |
|  | ๖ | มีการทวนสอบผลสัมฤทธิ์ของนักศึกษาตามมาตรฐานผลการเรียนรู้ที่มีรายละเอียดครอบคลุมหัวข้อตามแบบ มคอ. ๓ และ มคอ. ๔ อย่างน้อยร้อยละ ๒๕ ของรายวิชาที่เปิดสอนในแต่ละปีการศึกษา | > ร้อยละ ๒๕ |  |  |  |  |  |  |  |
|  | ๗ | มีการพัฒนา / ปรับปรุงการจัดการเรียนการสอน กลยุทธ์การสอน หรือการประเมินผลการเรียนรู้จากผลการประเมินการดำเนินงานที่รายงานใน มคอ. ๗ ในปีก่อน | ร้อยละ ๑๐๐ |  |  |  |  |  |  |  |
|  | ๘ | อาจารย์ใหม่ทุกคนได้รับการปฐมนิเทศหรือคำแนะ นำด้านการจัดการเรียนการสอน | ร้อยละ ๑๐๐ |  |  |  |  |  |  |  |
|  | ๙ | อาจารย์ประจำทุกคนได้รับการพัฒนาทางวิชาการและ/หรือวิชาชีพ อย่างน้อยปีละ ๑ ครั้ง | ร้อยละ ๑๐๐ |  |  |  |  |  |  |  |
|  | ๑๐ | จำนวนบุคลากรสนับสนุนการจัดการเรียนการสอนได้รับการพัฒนาวิชาการและ/หรือวิชาชีพ ไม่น้อยกว่าร้อยละ ๕๐ ต่อปี | > ร้อยละ ๕๐ |  |  |  |  |  |  |  |
|  | ๑๑ | ระดับความพึงพอใจของนักศึกษาปีสุดท้าย/บัณฑิตใหม่ที่มีต่อคุณภาพของหลักสูตร เฉลี่ยไม่น้อยกว่า ๓.๕ จากคะแนนเต็ม ๕.๐ | มีค่า > ๓.๕ |  |  |  |  |  |  |  |
|  | ๑๒ | ระดับความพึงพอใจของผู้ใช้บัณฑิตที่มีต่อบัณฑิตใหม่ เฉลี่ยไม่น้อยกว่า ๓.๕ จากคะแนนเต็ม ๕.๐ | มีค่า > ๓.๕ |  |  |  |  |  |  |  |
|  | ๑๓ | จำนวนนักศึกษาที่สำเร็จการศึกษาตามระยะเวลาของหลักสูตร | > ร้อยละ ๙๐ |  |  |  |  |  |  |  |
|  | ๑๔ | อัตราการสอบผ่านในครั้งแรกของการสอบความรู้ฯ สาขาการแพทย์แผนไทยประยุกต์ ขั้นตอนที่ ๑  | > ร้อยละ ๙๐ |  |  |  |  |  |  |  |
|  | ๑๕ | อัตราการสอบผ่านในครั้งแรกของการสอบความรู้ฯ สาขาการแพทย์แผนไทยประยุกต์ ขั้นตอนที่ ๒  | > ร้อยละ ๙๐ |  |  |  |  |  |  |  |
|  | ๑๖ | อัตราการสอบผ่านในครั้งแรกของการสอบความรู้ฯ สาขาการแพทย์แผนไทยประยุกต์ ขั้นตอนที่ ๓  | > ร้อยละ ๙๐ |  |  |  |  |  |  |  |
|  | ๑๗ | จำนวนชั่วโมงสอนในหลักสูตรที่จัดประสบการณ์การเรียนรู้สอดคล้องกับหลักการที่เน้นการเรียนรู้ของผู้เรียนเป็นศูนย์กลาง (นักศึกษามี active learning) | > ร้อยละ ๕๐ |  |  |  |  |  |  |  |
|  | ๑๘ | จำนวนชั่วโมงในหลักสูตรส่วนวิชาแพทย์แผนไทยที่จัดประสบการณ์การเรียนรู้สอดคล้องกับหลักการที่เน้นการเรียนรู้ของผู้เรียนเป็นศูนย์กลาง (นักศึกษามี active learning) | > ร้อยละ ๕๐ |  |  |  |  |  |  |  |
|  | ๑๙ | จำนวนรายวิชากลุ่มวิชาแพทย์แผนไทยที่มีการประเมินการสอนและนำผลมาปรับปรุงการสอน | ร้อยละ ๑๐๐ |  |  |  |  |  |  |  |
|  | ๒๐ | จำนวนนักศึกษาชั้นปีที่ ๒ และ ๓ ที่เข้าร่วมโครงการพัฒนานักศึกษา | ร้อยละ ๑๐๐ |  |  |  |  |  |  |  |
|  | ๒๑ | ผู้ปกครองมีความพึงพอใจต่อคุณภาพของหลักสูตร อยู่ในระดับไม่น้อยกว่า ๓.๕ จากคะแนนเต็ม ๕.๐ | มีค่า > ๓.๕ |  |  |  |  |  |  |  |
|  | ตัวบ่งชี้ตามกรอบมาตรฐานคุณวุฒิ (ลำดับที่) |  |  |  | ๑ - ๑๒ | ๑ - ๑๒ | ๑ - ๑๒ | ๑ - ๑๒ | ๑ - ๑๒ |
|  | ตัวบ่งชี้ตามข้อกำหนดของสถาบันฯ (ลำดับที่) |  |  |  | ๑๓ - ๒๑ | ๑๓ - ๒๑ | ๑๓ - ๒๑ | ๑๓ - ๒๑ | ๑๓ - ๒๑ |
|  | **รวมตัวบ่งชี้ในแต่ละปี** |  |  |  | **๑๑** | **๑๕** | **๑๖** | **๑๙** | **๒๑** |
|  | ตัวบ่งชี้ที่ต้องผ่าน-บังคับ (ลำดับที่) |  |  |  | ๑ - ๕ | ๑ - ๕ | ๑ - ๕ | ๑ - ๕ | ๑ - ๕ |
|  | **ตัวบ่งชี้ที่ต้องผ่านรวมไม่น้อยกว่า (ข้อ)** |  |  |  | **๙** | **๑๒** | **๑๓** | **๑๖** | **๑๗** |